Արմենակ Մանուկյան

Արմենակ Սարիբեկի Մանուկյան (ապրիլի 28, 1950(1950-04-28), Երևան, Հայկական ԽՍՀ, ԽՍՀՄ), հայ արձակագիր, պատմաբան, լրագրող, գնդապետ։ Պատմական գիտությունների դոկտոր (2002), պրոֆեսոր (2016)։


== Կենսագրություն ==
Արմենակ Մանուկյանը ծնվել է 1950 թվականին, Երևանում։ Ավարտել է Երևանի պետական համալսարանի պատմության ‎ֆակուլտետը։ 1972-2003 թվականներին ծառայել է Ազգային անվտանգության մարմիններում։ Գնդապետ է, հանդիսանում է ՀՀ ազգային անվտանգության մարմինների պատվավոր աշխատակից։
1997 թվականին պաշտպանել է թեկնածուական ատենախոսություն՝ «Խորհրդային իշխանությունը և եկեղեցին Հայաստանում 1920-1940 թվականներին» թեմայով և ստացել պատմական գիտությունների թեկնածուի գիտական աստիճան, 2002 թվականին՝ դոկտորական ատենախոսություն՝ «Քաղաքական հետապնդումները և դրանց հետևանքները Հայաստանում 1920-1953 թվականներին» և ստացել պատմակամ գիտությունների դոկտորի գիտական աստիճան։
2003 թվականից դասավանդում է ԵՊՀ-ում, Հայ-ռուսական (սլավոնական) համալսարանում։ Հայաստանի ժուռնալիստների և միջազգային ռազմածովագիրների միությունների անդամ է։ 2002 թվականից Հայաստանի գրողների միության անդամ է։
Նրա պատմվածքները և վիպակները պատմափաստագրական են, թարգմանվել են ռուսերեն, քրդերեն, հրատարակվել են մերձավոր արտերկրում և սփյուռքում։ Նրա «Հիշիր հատուցման ժամը» վիպակը ռադիոբեմականացվել է, բազմաթիվ հեռուստա‎ֆիլմերի և հեռուստահաղորդումների, գիտական հոդվածների, մենագրությունների, հրապարակումների և գրքերի (նաև՝ գեղարվեստական) հեղինակ է։


== Անդամակցություն ==
ՀՀ ԲՈՀ-ի ԵՊՀ-ում գործող գիտական աստիճաններ շնորհող «Ժուռնալիստիկա» մասնագիտական խորհրդի անդամ (2008-2009)
ԵՊՀ Միջազգային հարաբերությունների ֆակուլտետի գիտական խորհրդի անդամ
ՀՀ գրողների միության անդամ (2002)
ՀՀ ժուռնալիստների միության անդամ (1994)


== Պարգևներ, մրցանակներ ==
Հայ-վրացական կապերի ամրապնդմանը նպաստելու համար «Հայոս-Քարթլոս» (Վրաստան) ամսագրի հուշամեդալ, 1999
Ֆրիտյոֆ Նանսենի հուշամեդալ, 2000
Հայաստանի ժուռնալիստների միության «Ոսկե գրիչ» մրցանակ, 2000
ՀՀ ԱԱԾ պատվավոր աշխատակից, 2000
«Լեռնիկը գնում է լեռները» պատմվածքը արժանացել է Մոսկվայում անցկացվող միջազգային գրական մրցանակաբաշխության առաջին մրցանակի, 2003
«Ժանգի գույնը» վիպակը արժանացել է ԵԱՀԿ և ՀԳՄ գրական մրցույթի առաջին մրցանակի, 2006


== Երկեր, աշխատություններ ==
«Հավերժական գոյ», Երևան, 2009։
«Պողպատե ձեռնոցներ», Երևան, 2006։
«Հատուկ հանձնարարություն», Երևան, 2003։
«Սպիտակ արծիվը», Երևան, 2003։
«Սպիտակ արծիվը», Երևան, 2002։
«Դոկտոր, դուք հետախո՞ւյզ եք», Երևան, 2000։
Հայ առաքելական եկեղեցու բռնադատված հոգևորականները (1930-1938 թթ.): «Ամրոց», Երևան, 1997, 284 էջ։
«Անմեկնելի են Աստծո ճանապարհները», Երևան, 1998։
Քաղաքական բռնաճնշումները Հայաստանում 1920-1953 թթ. - Երևան։ «Առերեսում» - Անի հրատարակչություն, 1999 - 264 էջ։
Քաղաքական կյանքը Հայաստանում 1920-1940 թթ.: «Գիտություն», Երևան, 2002, 192 էջ։
Այլախոհական շարժումները Հայաստանում 1953-1988 թվականներին, Երևան, 2005։
Ժամանակակից քաղաքական գործընթացներ։ Ուսումնական ձեռնարկ (հաստ. ՀՀ ԿԳՆ-ի կողմից), ԵՊՀ, Երևան, 2011, 125 էջ։
Քաղաքական ուսմունքները նորագույն ժամանակներում։ Ուսումնական ձեռնարկ ԵՊՀ, Երևան, 2012, 168 էջ։
Некоторые проблемы межгосударственных и межцивилизационных отношених на Южном Кавказе. ЕГУ, 2013, 36 с.
Քաղաքական ուսմունքները նորագույն ժամանակներում։ Ուս. ձեռնարկ։ ԵՊՀ հրատարակչություն, 2015, 198 էջ։
Հայաստանի հատուկ ծառայությունները (1918-2010)։ Մենագրություն։ Հեղինակային հրատարակություն, 2018, 214 էջ։


== Ծանոթագրություններ ==